ჰერენიუს მოდესტინუსი

მინი
ჰერენიუს მოდესტინუსი, ან უბრალოდ მოდესტინუსი — სახელმწიფო მოხელე და ცნობილი რომაელი იურისტი, ულპიანეს მოსწავლე, რომელიც მოღვაწეობდა დაახლოებით ახ. წ. 250 წელს.

მოდესტინუსი წარმოშობით იყო ერთ-ერთი ბერძნულენოვანი პროვინციიდან, ან სავარაუდოდ დალმაციიდან. დაახლოებით ახ. წ. 223-დან 225 წლამდე მოდესტინუსი მოღვაწეობდა იმპერატორ ალექსანდრე სევერუსის მდივნად ( - შუამდგომლობების მდივანი), ხოლო 228 წელს - ღამის მეთვალყურის პრეფექტად (). ვალენტინიანეს 426 წლის „ციტირების კანონის“ () მიხედვით მოდესტინუსი გაიუს, პაულუს, პაპინიანე და ულპიანესთან ერთად, იყო ერთ-ერთი იურისტი, რომელთა დოკუმენტირებული მოსაზრება გადამწყვეტად ითვლებოდა. იგი ითვლება რომაული სამართლის კლასიკური ხანის უკანასკნელ დიდ იურისტად.

მოდესტინუსი ნახსენებია გორდიანე III-ის რესკრიპტში 240 წელს იმ პასუხთან დაკავშირებით, რომელიც მან გასცა რესკრიპტის ადრესატს. არანაკლებ 345 ადგილი  კორპუს იურის ცივილის () დიგესტაში მიეკუთვნება მის ნაწერებს. მოდესტინუსი აგრეთვე არის რესპონსასა და დიგესტას კრებულის ავტორი, რომელიც შედგება 12 წიგნისგან.

სქოლიო

კატეგორია:რომაელი იურისტები